Tata Cara Nulis Surat Basa Prancis

thumb|200px|Serat Henry II saking Perancis katur Suleiman warsa 22 Fèbruari 1557
**Tata cara nyerat mawi basa Prancis** kedah dipunwigatosaken . Sapérangan babagan ingkang kedah dipunwigatosaken inggih punika:

* Seratan kedah cetha lan saged dipunwaos kanthi gampil.
Padatan lami wonten Prancis, serat ingkang kaserat ngagem asta bakal langkung dipunurmati tinimbang dipunketik mesin

a. Serat Pribadi

Sajeroning serat sinerat Prancis, panggènan asma pangintun wonten sisih kiwa nginggil delancang serat lan dipunjangkepi kanthi alamat, nomer telepon, faksimile, alamat email, lan sanèsipun. Serat resmi gaya Prancis langkung dipunregini manawi kadamel kanthi margin cekap inggih punika 4&nbsp;cm saking pinggir kertas. Sapérangan jinising serat sinerat komersial, inggih punika serat iklan (la circulaire) lan serat tetawa formulir pesenan.
* Ngindari Kalepatan Tata Basa/Gramatikal
Kanggé ngindari kalepatan tata basa/gramatikal sajeroning nyerat serat, upaya ingkang saged katindakaken inggih punika:
a. Tandha titik lan koma kedah dipunwigatosaken anggènipun ngginakaken.
b. Ngindari coret-coretan sajeroning serat.
c. Ngginakaken tanda seru (!) ingkang boten kathah.
Kedah dipunwigatosaken manawi saben éwahing subjek kedahipun gantos alinéa. Panomoran saben kaca serat dipunbetahaken manawi serat langkung saking satunggal kaca.

* Sesebatan
Sesebatan ing purwakaning serat sajeroning Prancis bènten kaliyan cara Inggris saéngga kedah dipunwigatosaken. Tetimbalan dateng sawijining tiyang dipuntemtokaken déning kalungguhan, kalengghan sosial, lan sesambetan antawisipun panyerat kaliyan panampi serat.

Sapérangan babagan ingkang kedah dipunwigatosaken inggih punika:

a. Tetimbalan *Monsieur utawi Madame utawi Mademoiselle*
Tetimbalan punika inggih punika tetimbalan umum dhateng tiyang ingkang dèrèng dipuntepang, déné dhateng tiyang ingkang sampun tepang saged ngginakaken *Cher Monsieur,* utawi *Chère Madame*, nanging sampun ngginakaken *Mon cher Monsieur* utawi *Ma chère Madame Dddd....* kados ta Anglo-Saxon, kejawi wonten serat sinerat komèrsial ingkang kepèngin damel akrab para langganan.

b. *Mosier et Cher Collègue* utawi *Mon Cher Collègegue*
*Monsieur et Cher Collègue* utawi *Mon Cher Collègue* inggih punika tetimbalan kanggé sesami pegawé utawi sesami profesi. Tetimbalan kados ta *Mon Cher Confrère* utawi *Mon Cher Confrère et Ami* ugi saged dipun-ginakaken kanggé tiyang ingkang sampun tinepang saé.

c. Jabatan tiyang utawi panginggil
Kanggé kalungguhan satunggaling tiyang utawi panginggil saged ngginakaken *Monsieur*, *Monsieur le Directeur*, utawi *Monsieur le Président* manut kaliyan kalungguhan panampi serat.

d. Jabatan militèr
Sesebatan ingkang saged dipun-ginakaken déning satuggaling saradhadhu dhateng panginggilipun inggih punika *Mon Général*, *Mon Colonel*, déné sebatan kanggé satunggaling sipil dhateng pejabat militèr cekap kanthi sebatan *Général Leduc* utawi *Amiral Lepuis*.

e. Maître
Maître inggih punika tetimbalan tumrap satunggaling advokat lan notaris.

f. Sebatan tumrap pamimpin gréja gumantung jabatanipun.

Sapérangan tetimbalan ingkang dipun-ginakaken kanggé pimpinan-pimpinan gréja inggih punika:
1. *Très Sain Père* inggih punika sesebatan dhateng Paus, inggih punika Pangarsa Gréja Katulik Romawi.
2. *Eminence* inggih punika sesebatan dhateng satunggaling kardinal.
3. *Monseigneur* inggih punika sesebatan tumrap pastor gréja Katulik.
4. *Mon Révérand Père* inggih punika sebatan kanggé pastor gréja Katulik.
5. *Monsieur le Curé*, *Monsieur I’Abbé* inggih punika sesebatan tumrap pendita sekuler.
Nanging wekdal samangké boten sakedhik ingkang nimbali namung kanthi sesebatan *Mon Père* kanggé satunggaling pendita sekuler.
6. *Monsieur le Pasteur* inggih punika sesebatan kanggé pandita agami protèstan, déné *Monsieur le Pope* kanggé gréja ortodoks.

g. Tetimbalan kanggé kulawarga krajan lan bangsawan ingkang ngginakaken wujud tiyang kaping tiga.
Sesebatan ingkang saged dipun-ginakaken kanggé kulawarga krajan lan bangsawan kanthi ngginakaken wujud tiyang kaping tiga, inggih punika:
1. *Votre Altesse Royale*/*Impérial* utawi *Votre Majesté* inggih punika tetimbalan kanggé satunggaling Ratu lan Kaisar.
2. *Monseigneur Madame* inggih punika sebatan kanggé satunggaling putri.
3. Tetimbalan title bangsawan sanèsipun ing Prancis cekap kanthi *Monsieur* utawi *Madame* kajawi* Monsieur le Duc*, *Madame la Duchesse*. Tetimbalan tumrap *Monsieur le Comte* utawi *Madame la Marqusse* ing serat cekap kanthi *Monsieur lan Madame*, ing amplop serat saged disebataken titel kabangsawananipun.

h. Tetimbalan kanggé satunggaling kepala nagara, mantri, sarta pejabat nagara sanèsipun.
Tetimbalan ingkang padatan dipun-ginakaken dhateng satunggaling kepala nagara, mantri, sarta pejabat nagara sanèsipun inggih punika *Monsieur le Président*, *Monsieur le Premier Ministre*, lan *Monsieur le Sénateur*.

i. Tetimbalan dhateng satunggaling duta besar.
Tetimbalan ingkang dipun-ginakaken satunggaling duta besar inggih punika *Votre Excellence*.

j. Tetimbalan dhateng satunggaling konsul jenderal/konsul.
Tetimbalan ingkang dipun-ginakaken sajeroning serat kanggé satunggaling konsul jendral/konsul inggih punika *Monsieur le Consul Général*.

* Formula Panutuping Serat
Wonten tata cara korespondensi basa Prancis, tetimbalan wonten pambukaning serat dipunwangsuli malih wonten formula panutuping serat.

* Bentuk-bentuk Umum
a. Manawi *Mon cher confrere et ami* (minangka wujud akrab dhateng satunggaling kanca) dipun-ginakaken wonten ing pambukaning serat, formula panutupipun *Recevez*, *Mon cher confrere et ami*, *I’assurance de mes sentiments distinguès*.
  
Tembung *receves* namung dipun-ginakaken dateng kanca-kanca akrab amargi kirang sopan manawi dipun-ginakaken kagen tiyang ingkang dèrèng tinepang utawi dhateng satunggaling pejabat.

b. Wujud tetimbalan ingkang dipunanggep sopan lan umum inggih punika manawi dipunwiwiti mawi* Monsieur*, formula panutupipun saged ngginakaken *Veuillez accepter*, *Monsieur*, *I’expression de mes sentiments distingués* utawi *Je vous prie d’agréer*, *Monsieur*, *I’expression de mes sentiments respectueux*.

c. Manawi satunggaling priya nyerat serat dhateng satunggaling wanita, tata krama kusus ingkang dipun-ginakaken inggih punika ngginakaken *Madame* ing pambukaning serat lan ngginakaken *Veuillez agréer*, *Madame*, *I’expression de mes respectueux hommages* utawi *Veuillez agréer*, *Madame*, *I’hommage de mon profound respect* minangka formula panutupipun. *Recevez, chère amie, mes hommages les plus fidèles et mon amitié respectueuse*.

d. Formula panutup ingkang saged dipun-ginakaken dhateng satunggaling raja/ratu/kaisar ingkang dados pangarsa inggih punika *Votre Majesté*, *le très humble et très obeisant serviteur* utawi *Que Votre Altesse Royale daigne agréer les assurances de ma très respectueuse consideration*. Déné formula panutup ingkang saged dipun-ginakaken dhateng satunggaling pangeran inggih punika *Monseigneur*. Tuladhanipun *aignez agréer, Moseigneur, I’hommage de mon profound respect*. Formula panutup ingkang saged dipun-ginakaken dateng *Monsieur le Duc* inggih punika: *Veuillez agréer, Monsieur le Duc, mes souvenirs les meilleurs* utawi *Veuillez croire, Monsieur le Duc, à mes souvenirs les plus déférents*.

e. Formula panutup ingkang dipun-ginakaken kanggé pamimpin gréja inggih punika:
1. Katur satunggaling paus/pimpinan gréja katolik romawi inggih punika *Votre Sainteté*. Tuladhanipun: *J’ai I’hnneur d’être. Très Saint Père, Avec la plus profonde veneration de Votre Sainteté, le très obeisant serviteur et fils*.
2. Formula dhateng satunggaling kardinal inggih punika *Votre Eminence*. Tuladhanipun. *Je prie Votre Eminence de daigner agréer I’hommage de mon profound respect, Votre très humble et très dévouè servteur*.
3. Katur satunggaling biyoskup utawi biskop inggih punika *Votre Excellence*. Tuladhanipun:

*Veuillez crouire, Votre Exellence, à I’hommage de mon profound respect. *

Utawi

*J’ai I’honneur d’être, de Votre Excellence, I’humble et dévoué serviteur.*

Utawi

*Daignez accepter, Votre Excellence, Iexpression de mon profound respect.*

f. Formula panutup ingkang dipun-ginakaken sajeroning serat katur satunggaling présidèn inggih punika *Monsieur le Président*. Tuladhanipun:

*Je vous prie d’agréer, Monsieur le Président, I’hommage de mon profound respect.* Utawi *Je vous prie de croire, Monsieur le Président, I’hommage de mon profound respect*.

Utawi

*Je vous prie de croire, Monsieur le Président, à I’expression de mes sentiments les plus respectueux.*

Utawi

*Veuillez agréer, Monsieur le Président, I’assurance de ma tràs haute consideration.*

g. Formula panutuping serat ingkang katujokaken dhateng satunggaling duta besar inggih punika *Votre Excellence*. Tuladhanipun:

*Je vous prie, Votre Excellence, d’accepter les assurances de ma très haute consideration et de mon profound respect.*

Utawi

*Veuillez croire, Exellence, à ma très hauta consideration.*

## Cathetan suku